CELEX: 32011D0347
Language: da
Date: 2011-06-16 00:00:00
Title: 2011/347/EU: Kommissionens gennemførelsesafgørelse af 16. juni 2011 om fastsættelse af EU-tilskuddet til gennemførelse af en epidemiologisk undersøgelse og foranstaltninger til overvågning af bluetongue som led i aktioner af hastende karakter til bekæmpelse af denne sygdom i Nederlandene i 2006 og 2007 (meddelt under nummer K(2011) 4146)

17.6.2011   
            
            
               DA
            
            
               Den Europæiske Unions Tidende
            
            
               L 159/105
            
         KOMMISSIONENS GENNEMFØRELSESAFGØRELSE
   af 16. juni 2011
   om fastsættelse af EU-tilskuddet til gennemførelse af en epidemiologisk undersøgelse og foranstaltninger til overvågning af bluetongue som led i aktioner af hastende karakter til bekæmpelse af denne sygdom i Nederlandene i 2006 og 2007
   (meddelt under nummer K(2011) 4146)
   (Kun den nederlandske udgave er autentisk)
   (2011/347/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, stk. 4 og 6, og
   ud fra følgende betragtninger:
   
               (1)
            
            
               I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal for at bidrage til at få udryddet bluetongue hurtigst muligt yde et finansielt tilskud til medlemsstaternes støtteberettigede udgifter. Artikel 3, stk. 6, første led, i nævnte beslutning indeholder bestemmelser om, hvilken procentdel af medlemsstaternes udgifter tilskuddet skal udgøre.
            
         
               (3)
            
            
               Ved Kommissionens forordning (EF) nr. 349/2005 (2) er der fastsat regler om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF. Samme forordnings artikel 3 indeholder bestemmelser om, hvilke udgifter Unionen kan yde finansielt tilskud til.
            
         
               (4)
            
            
               Ved Kommissionens beslutning 2007/20/EF (3) om EF-tilskud til udryddelse af bluetongue i Nederlandene i 2006 og 2007 blev der ydet et finansielt tilskud fra Unionen til Nederlandene til dækning af udgifterne til gennemførelse af en epidemiologisk undersøgelse og overvågning af bluetongue. Der blev i overensstemmelse med samme beslutning udbetalt en første rate på 4 675 EUR.
            
         
               (5)
            
            
               Den 29. april 2008 indsendte de nederlandske myndigheder en officiel anmodning om godtgørelse i henhold til artikel 7, stk. 1 og 2, i forordning (EF) nr. 349/2005. Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt Nederlandene ved e-mail af 19. oktober 2010.
            
         
               (6)
            
            
               Det er en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
            
         
               (7)
            
            
               De nederlandske myndigheder har opfyldt samtlige tekniske og administrative forpligtelser i henhold til artikel 3, stk. 4, i beslutning 2009/470/EF og artikel 7 i forordning (EF) nr. 349/2005.
            
         
               (8)
            
            
               På baggrund af ovenstående bør det samlede EU-tilskud til dækning af de støtteberettigede udgifter til udryddelse af bluetongue i Nederlandene i 2006 og 2007 nu fastsættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskuddet til dækning af udgifterne til udryddelse af bluetongue i Nederlandene i 2006 og 2007 fastsættes til 207 931,25 EUR. Det udgør en finansieringsafgørelse som omhandlet i artikel 75 i finansforordningen.
   Artikel 2
   Saldoen for EU-tilskuddet fastsættes til 203 256,25 EUR.
   Artikel 3
   Denne afgørelse er rettet til Kongeriget Nederlandene.
   
      Udfærdiget i Bruxelles, den 16. juni 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 55 af 1.3.2005, s. 12.
   
      (3)  EUT L 7 af 12.1.2007, s. 41.